พระเจ้าวิชุลราช

พระเจ้าวิชุลราช หรือสำเนียงลาวว่า วิซุนนะลาด  มีพระนามเดิมว่า "เจ้าลุเพ" ประสูติเมื่อปี พ.ศ. 2009 ทรงเป็นพระราชโอรสในพระเจ้าไชยจักรพรรดิแผ่นแผ้ว พระมหากษัตริย์ รัชกาลที่ 12 แห่งอาณาจักรล้านช้าง ทรงเป็นพระราชนัดดา (หลานปู่) ใน พระเจ้าสามแสนไทไตรภูวนาถ พระมหากษัตริย์ รัชกาลที่ 2 แห่งอาณาจักรล้านช้าง และทรงเป็นพระราชปนัดดา (เหลนทวด) ใน พระเจ้าฟ้าหล้าธรณีศรีสตนาคนหุตมหาราช ปฐมกษัตริย์แห่งอาณาจักรล้านช้าง 

เจ้าลุเพ ขึ้นครองราชย์หลังจากที่เจ้าชมพูสวรรคต ขณะที่มีพระชนมายุได้ 34 พรรษา ทรงเน้นการปกครองหัวเมืองทางลาวใต้ที่ยังไม่สงบเรียบร้อยดี แต่งตั้งเจ้านายที่ไว้เนื้อเชื่อใจได้ไปครองเมืองสำคัญๆ เช่น เมืองพูมเหนือ เมืองกะบอง ในรัชกาลของพระองค์ได้อัญเชิญพระบางจากเมืองเวียงคำมาประดิษฐานที่เมืองเชียงทอง โดยสร้างวัดวิชุลเป็นที่ประทับและให้เรียกเมืองเชียงทองว่า เมืองหลวงพระบาง นอกจากนั้นเจ้าก้อนคำที่ทรงแต่งตั้งให้ไปครองเมืองกะบองก่อกบฏขึ้น ทรงให้เจ้าเมืองขวาไปปราบกบฏได้ เจ้าก้อนคำยอมอ่อนน้อมและขอบวชตลอดชีวิต พระเจ้าวิชุลราช ทรงครองราชย์ได้ 20 ปี เสด็จสวรรคต เมื่อปี พ.ศ. 2063 พระราชโอรส คือ พระยาโพธิสาลราช ได้ครองราชย์ต่อมา

พระองค์มีพระอัครมเหสีพระนามว่า พระนางพันตินะเชียงเบด ผู้ซึ่งทรงสละพระราชทรัพย์ส่วนพระองค์สร้างพระธาตุหมากโม

 พงศาวลี 

 อ้างอิง 

 มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554. หน้า 246 – 248

หมวดหมู่:พระมหากษัตริย์ล้านช้าง
หมวดหมู่:ราชวงศ์ล้านช้าง